stanford-oval/wikipedia huggingface dataset:
Atlántida (departementti)

| Atlántida |
| --- | --- |

 Sijainti
 Koordinaatit: 15.7786°N, 86.7918°W 
Valtio:  Honduras
Kunnat (municipalities):  8 kpl
Hallinto:  
 – hallinnollinen keskus:  La Ceiba (176 212 as., 2013)
Pinta-ala  ():  4 372 km²
Väkiluku (2013)  ():  436 252
HDI (2022):  0,630
Lyhenteet:  
 – ISO 3166:  HN-AT
Atlántida on departementti Hondurasin pohjoisosassa Atlantin rannikolla. Departementin pinta-ala 4 372 km² ja väkiluku 436 252 asukasta (VL2013). Sen hallinnollinen keskuskaupunki on La Ceiba (176 212 as., 2013). Sen maatalouden tärkeimpiä tuotteita ovat  palmuöljy, kaakao, kookos, kahvi, sokeriruoko, banaanit, greipit ja ananakset.
Muista kaupungeista mainittavin on Tela. Laceibalainen karibialaista musiikkia esittävä Las Chicas Samba oli 2000-luvulla maan merkittävimpiä yhtyeitä. Osa sen jäsenistä menehtyi bussionnettomuudessa Telan lähellä.
San Juan -joki.
Punta Izopon kansallispuiston mangrovekasvustoa.
Bastillen diskografia

| 0 | 1 | 2 |
| --- | --- | --- |
 Bastillen laulaja Dan Smith vuoden 2015 Lollapaloozassa.
Julkaisut
| ↙Studioalbumit | 1 |  |
| ↙Kokoelmat | 1 |  |
| ↙EP:t | 3 |  |
| ↙Singlet | 9 |  |
| ↙Musiikkivideot | 7 |  |
Tämä on brittiläisen poprock-musiikkia esittävän Bastillen diskografia. Se koostuu yhdestä studioalbumista, yhdestä kokoelma-albumista, yhdeksästä singlestä ja seitsemästä musiikkivideosta. Bastille muodostettiin vuoden 2010 aikana laulaja Dan Smithin aiemmasta sooloprojektista. Yhtyeen esikoissingle "Flaws" / "Icarus" julkaistiin heinäkuussa 2011 omakustanteena. Myöhemmin samana vuonna julkaistiin EP Laura Palmer. Kriitikoiden suosion ja kiertueiden seurauksena levy-yhtiö Virgin Records kiinnitti yhtyeeseen huomioita, mikä johti levytyssopimukseen joulukuussa 2011.
Bastille julkaisi esikoisalbuminsa, Bad Bloodin, maaliskuussa 2013. Albumi ylsi ensimmäiselle sijalle Britannian albumilistalla ja kymmenen parhaan joukkoon Irlannissa. Bad Blood on myynyt Isossa-Britanniassa kaksinkertaista platinaa. Siltä julkaistiin yhteensä kuusi singleä, joista "Pompeii" oli kansainvälinen menestys.
Lokakuussa 2013 Bastille julkaisi kokoelma-albumin, All This Bad Blood, jonka ensimmäinen single, "Of the Night", menestyi hyvin ympäri maailmaa.
Vuoden 2014 helmikuuhun mennessä Bastille on myynyt Isossa-Britanniassa 2,07 miljoonaa tallennetta.
Albumit > Studioalbumit

| Nimi | Tiedot | Korkeimmat listasijoitukset> UK  | Korkeimmat listasijoitukset> AUS  | Korkeimmat listasijoitukset> AUT  | Korkeimmat listasijoitukset> BEL  | Korkeimmat listasijoitukset> CAN  | Korkeimmat listasijoitukset> GER  | Korkeimmat listasijoitukset> IRL  | Korkeimmat listasijoitukset> NLD  | Korkeimmat listasijoitukset> NZ  | Korkeimmat listasijoitukset> SWI  | Korkeimmat listasijoitukset> US  | Sertifiointi |
| --- | --- | --- | --- | --- | --- | --- | --- | --- | --- | --- | --- | --- | --- |
| Bad Blood |  Julkaistu: 4. maaliskuuta 2013  Levy-yhtiö: EMI Records, Virgin  Formaatti: CD, LP, digitaalinen | 1 | 10 | 31 | 6 | 19 | 23 | 5 | 22 | 28 | 15 | 11 |  BPI: 2× Platinaa  ARIA: Kultaa  BVMI: Kultaa  IFPI AUT: Kultaa  IRMA: Kultaa  MC: Kultaa |
| Wild World |  Julkaistu: 9. syyskuuta 2016  Levy-yhtiö: EMI Records, Virgin  Formaatti: CD, digitaalinen |  |  |  |  |  |  |  |  |  |  |  |  |
| Doom Days |  Julkaistu: 14. kesäkuuta 2019  Levy-yhtiö: EMI Records, Virgin  Formaatti: CD, LP, digitaalinen |  |  |  |  |  |  |  |  |  |  |  |  |
| Give Me the Future |  Julkaistu: 2022  Levy-yhtiö:  Formaatti: |  |  |  |  |  |  |  |  |  |  |  |  |
Albumit > Kokoelmat

| Nimi | Tiedot | Korkeimmat listasijoitukset> FIN  | Korkeimmat listasijoitukset> GER  | Korkeimmat listasijoitukset> ITA  | Korkeimmat listasijoitukset> SWI  |
| --- | --- | --- | --- | --- | --- |
| All This Bad Blood |  Julkaistu: 25. marraskuuta 2013  Levy-yhtiö: EMI, Virgin  Formaatti: CD, DD | 27 | 26 | 52 | 66 |
Albumit > Remixalbumit

| Nimi | Tiedot |
| --- | --- |
Remixed:  Julkaistu: 22. lokakuuta 2013  Levy-yhtiö: Virgin  Formaatti: DD, LP
Albumit > EP:t

| Nimi | Tiedot | Korkeimmat lista- sijoitukset> US |
| --- | --- | --- |
| Laura Palmer EP |  Julkaistu: 14. marraskuuta 2011  Label: omakustanne  Formaatti: CD, DD | — |
| iTunes Festival: London 2012 |  Julkaistu: 11. syyskuuta 2012  Levy-yhtiö: Virgin  Formaatti: DD | — |
| Haunt EP |  Julkaistu: 28. toukokuuta 2013  Label: Virgin  Format: DD, CD, LP | 104 |
| iTunes Festival: London 2013  |  Julkaistu: 27. syyskuuta 2013  Label: Virgin  Format: Striimaus |  |
| Live in Mexico City 2014 ' |  Julkaistu: 2017  Label: Virgin  Format: Striimaus |  |
| Spotify Live |  Julkaistu: 2017  Label: Virgin  Format: Striimaus |  |
| Apple Music Festival: London 2016 |  Julkaistu: 2017  Label: Virgin  Format: Striimaus |  |
| Goosebumps EP |  Julkaistu: 2020  Label: Virgin  Format: Striimaus |  |
Albumit > Mixtapet

| Nimi | Tiedot |
| --- | --- |
Other People's Heartache:  Julkaistu: 2012  Formaatti: DD
Other People's Heartache, Pt. 2:  Julkaistu: Joulukuussa 2012  Formaatti: DD
VS. (Other People's Heartache, Pt. III):  Julkaistu: 8. joulukuuta 2014  Formaatti:
Other People's Heartache, Pt. 4:  Julkaistu: 7. joulukuuta 2018  Formaatti:
Singlet > Pääartistina

| Nimi | Vuosi | Korkeimmat listasijoitukset> UK  | Korkeimmat listasijoitukset> AUS  | Korkeimmat listasijoitukset> AUT  | Korkeimmat listasijoitukset> BEL  | Korkeimmat listasijoitukset> GER  | Korkeimmat listasijoitukset> IRL  | Korkeimmat listasijoitukset> NLD  | Korkeimmat listasijoitukset> NZ  | Korkeimmat listasijoitukset> SWE  | Korkeimmat listasijoitukset> SWI  | Korkeimmat listasijoitukset> US  | Sertifiointi | Albumi |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "Flaws" / "Icarus" | 2011 | — | — | — | — | — | — | — | — | — | — | — |  |  |
| "Overjoyed" | 2012 | — | — | — | — | — | — | — | — | — | — | — |  | Bad Blood |
| "Bad Blood" | 2012 | 90 | — | — | — | — | — | — | — | — | — | 95 |  | Bad Blood |
| "Flaws" | 2012 | 21 | — | — | 72 | — | — | — | — | — | — | — |  | Bad Blood |
| "Pompeii" | 2013 | 2 | 4 | 3 | 3 | 6 | 1 | 18 | 8 | 6 | 5 | 5 |  BPI: Platinaa  ARIA: 3× Platinaa  BEA: Platinaa  BVMI: Kultaa  IFPI SWE: 3× Platinaa  IFPI SWI: Kultaa  RIAA: 2× Platinaa  RMNZ: Platinaa | Bad Blood |
| "Laura Palmer" | 2013 | 42 | 26 | — | 12 | — | 29 | — | — | — | — | — |  | Bad Blood |
| "Things We Lost in the Fire" | 2013 | 28 | — | 18 | 10 | 18 | 38 | 57 | 19 | — | 53 | — |  | Bad Blood |
| "Of the Night" | 2013 | 2 | 6 | 15 | 39 | 10 | 2 | 88 | 36 | 39 | 19 | — |  BPI: Hopeaa  ARIA: Platinaa | All This Bad Blood |
| "Pompeii" / "Waiting All Night" (feat. Rudimental ja Ella Eyre) | 2014 | 21 | — | — | — | — | 42 | — | — | — | — | — |  |  |
| "Doom Days" | 2019 | — | — | — | — | — | — | — | — | — | — | — |  |  |
| "Joy" | 2019 | — | — | — | — | — | — | — | — | — | — | — |  |  |
| "Those Nights" | 2019 | — | — | — | — | — | — | — | — | — | — | — |  |  |
| "Another Place (Alessia Caran kanssa)" | 2019 | — | — | — | — | — | — | — | — | — | — | — |  |  |
| ""Can't Fight This Feeling" (feat. London Contemporary Orchestra)" | 2019 | — | — | — | — | — | — | — | — | — | — | — |  |  |
| "What You Gonna Do???" (feat. Graham Coxon) | 2020 | — | — | — | — | — | — | — | — | — | — | — |  |  |
| "Survivin" | 2020 | — | — | — | — | — | — | — | — | — | — | — |  |  |
| "Goosebumps" (feat. Kenny Beats) | 2020 | — | — | — | — | — | — | — | — | — | — | — |  |  |
| "Distorted Light Beam" | 2021 |  |  |  |  |  |  |  |  |  |  |  |  |  |
| "Give Me the Future" | 2021 |  |  |  |  |  |  |  |  |  |  |  |  |  |
| "Thelma + Louise" | 2021 |  |  |  |  |  |  |  |  |  |  |  |  |  |
| "No Bad Days" | 2021 |  |  |  |  |  |  |  |  |  |  |  |  |  |
Singlet > Muut listoille päässeet kappaleet

| Nimi | Vuosi | Parhaat listasijoitukset> UK  | Albumi |
| --- | --- | --- | --- |
| "Poet" | 2013 | 121 | Pompeii (single) / All This Bad Blood |
| "The Silence" | 2013 | 113 | Bad Blood |
Singlet > Promosinglet

| Nimi | Vuosi | Albumi | Muuta |
| --- | --- | --- | --- |
| "Laughter Lines" | 2013 | Bad Blood | Ison-Britannian iTunesin Viikon single maaliskuussa 2013 |
Musiikkivideot

| Nimi | Vuosi | Ohjaaja |
| --- | --- | --- |
| "Overjoyed" | 2012 | Courtney Phillips |
| "Bad Blood" | 2012 | Olivier Groulx |
| "Flaws" | 2012 | Austin Peters |
| "Pompeii" | 2013 | Jesse John Jenkins |
| "Laura Palmer" | 2013 | Austin Peters |
| "Things We Lost in the Fire" | 2013 | Naor Aloni |
| "Of the Night" | 2013 | Dave Ma |
| "Oblivion" | 2014 | Austin Peters |
| "bad_news" | 2014 | Tom Middleton |
| "Torm Apart" | 2014 | Keith Schofield |
| "Good Grief" | 2016 | NYSU |
| "Fake it" | 2016 | Crooked Cynics |
| "Send Them Off!" | 2016 | Tuntematon |
| "Blame" | 2016 | Tuntematon |
| "Glory" | 2017 | Daniel Brereton |
| "Help Me Chase Those Seconds" | 2017 | Crooked Cynics |
| "Quarter Past Midnight" | 2018 | Austin Peters |
| "Doom Days" | 2019 | Tuntematon |
| "Joy" | 2019 | Tuntematon |
| "Those Nights" | 2019 | Crooked Cynica |
| "Bad Decisions" | 2019 | Tuntematon |
| "Another Place" (feat. Alessia Cara) | 2019 | Anna Radchenko |
| "What You Gonna Do???" (feat. Graham Coxon) | 2020 | Rezza Dolatabadi |
| "Survivin" | 2020 | Rezza Dolatabadi |
| "Distorted Light Beam" | 2021 | Jak Payne |
| "Thelma + Louise" | 2021 | Balázs Simon |
| "No Bad Days" | 2021 | Dan Smith & The Trash Factory |
Luettelo Nevadan piirikunnista

Nevadan piirikunnat
Tämä on luettelo Nevadan osavaltion piirikunnista. Nevadassa on kuusitoista piirikuntaa ja yksi itsenäinen kaupunki (Carson City), joka luokitellaan piirikunta-tyyppiseksi alueeksi.
| Piirikunta | Hallintokeskus | Perustettu |
| --- | --- | --- |
| Carson City (itsenäinen kaupunki) | ei ole | 1969 |
| Churchillin piirikunta | Fallon | 1861 |
| Clarkin piirikunta | Las Vegas | 1908 |
| Douglasin piirikunta | Minden | 1861 |
| Elkon piirikunta | Elko | 1869 |
| Esmeraldan piirikunta | Goldfield | 1861 |
| Eurekan piirikunta | Eureka | 1873 |
| Humboldtin piirikunta | Winnemucca | 1861 |
| Landerin piirikunta | Battle Mountain | 1861 |
| Lincolnin piirikunta | Pioche | 1866 |
| Lyonin piirikunta | Yerington | 1861 |
| Mineralin piirikunta | Hawthorne | 1911 |
| Nyen piirikunta | Tonopah | 1864 |
| Pershingin piirikunta | Lovelock | 1919 |
| Storeyn piirikunta | Virginia City | 1861 |
| Washoen piirikunta | Reno | 1861 |
| White Pinen piirikunta | Ely | 1869 |
Aiheesta muualla

Kuvia tai muita tiedostoja aiheesta Luettelo Nevadan piirikunnista Wikimedia Commonsissa
Choluteca

| Choluteca |
| --- | --- |
 Choluteca
 Koordinaatit: 13.3057°N, 87.1788°W 
Valtio:  Honduras
Departementti:  Choluteca
Väkiluku (2013)  ():  86 179
Choluteca on kunta ja aluekeskuskaupunki Hondurasin eteläosan kuumalla alankoseudulla, Cholutecan departementissa, Cholutecajoen varrella. Kaupungin väkiluku oli 86 179 (VL2013).
Cholutecan nimi oli aiemmin Villa de Jerez de Choluteca. Siirtomaa-ajan arkkitehtuuri on säilynyt hyvin; kantakaupungista voi löytää monia tämän aikakauden rakennuksia.
Choluteca on Hondurasin ainoa suurempi kaupunki, joka sijaitsee Pan-Amerikan valtatien varrella. Pan-Amerikan valtatie tarjoaa liikenneväylän naapurimaihin. Lännessä El Salvadorin rajalle El Amatilloon on 91 kilometriä, ja matkaa voi jatkaa San Salvadoriin. Kaakossa Nicaraguan rajalle Guasauleen on 44 kilometriä ja idässä El Espinoon 65 km.
Tyynimeri sijaitsee lyhyen matkan päässä. Läheinen, noin 30 kilometriä lännessä sijaitseva San Lorenzo on Hondurasin tärkein Tyynenmeren puoleinen satamakaupunki.
Ilmastollisesti Choluteca kuuluu trooppiseen savanni-ilmastoon (Aw). Lämmintä on ympäri vuoden: kuukausitasolla keskilämpötila vaihtenee noin 26-30 Celsius-asteessa. Vuoden keskilämpötila on 28,1 °C. Vuotuinen sademäärä yltää keskimäärin 2065 millimetriin. Sateisimmat kuukaudet ajoittuvat touko-lokakuulle. Joulu-maaliskuussa on puolestaan kuivaa, vähäsateista.
Katunäkymä kaupungista.
Silta Cholutecajoen yli.
Aiheesta muualla

Kuvia tai muita tiedostoja aiheesta Choluteca Wikimedia Commonsissa
Tonttu (joululaulu)

Jenny Nyström: Joulutonttu - Viktor Rydbergin Tomten runon kuvitusta vuodelta 1881
Tonttu on Lyyli Wartiovaara-Kallioniemen säveltämä ja Valter Juvan ruotsalaisen Viktor Rydbergin runon pohjalta suomentama joululaulu, joka kertoo talviyönä maalaistalon kartanolla kiertelevästä tontusta, joka ei saa unta.
Ruotsalaisen Viktor Rydbergin Tomten runon alkuperäiset sanat ilmestyivät vuonna 1881 Ny Illustrerad Tidning -lehdessä. Valter Juvan suomennos ilmestyi vuonna 1906 kokoelmassa "Valikoima runoelmia". Runon on suomentanut myös Yrjö Jylhä, mutta joululaulun sanoina käytetään Valter Juvan suomennosta. Lyyli Wartiovaara-Kallioniemen sävellys ilmestyi ensimmäisen kerran nuotteina vuonna 1945 PK-kustannuksen julkaisemana. Sävellys lienee syntynyt tätä ennen 1940-luvun alkupuolella.
Runossa ja sen suomennoksessa on yhteensä yksitoista säkeistöä, joista tavallisesti lauletaan ensimmäinen ja toinen, neljäs ja viides sekä 10. ja 11. säkeistö. Laulun ovat levyttäneet mm. Finntrio, Vesa-Matti Loiri ja Candomino-kuoro.
Tonttu-joululaulu on Suomessa varsin suosittu. Spotifyn suomalaisten joululaulujen listalla se oli vuonna 2017 sijalla 28.
Runon ja laulun sanat

Valter Juvan suomennos on hyvin tarkka käännös runomittaan sovitettuna Viktor Rydbergin alkuperäisestä runosta. Runossa ja laulun sanoissa on pakkasyö ja revontulet loimuavat. Kartano on hiljainen ja sen väki nukkuu yöuntaan. "Puissa on lunta valkeanaan ja kattojen päällä on lunta. Kuu käy ääneti kulkuaan, mutta tonttu ei vaan saa unta."
Tonttu kulkee kartanolla "aitat ja puodit tarkastain", käy navetassa lehmien ja lampaiden ja kanojen luona, tapaa tallissa ruunan ja kopissaan Vahdin, joka herää ja häntää liehakoi. Menee sitten tupaan. Näkee nukkuvan isäntäväen ja "varpain hiipivi lasten luo".
Kartanolla kulkiessaan tonttu pohtii ihmiselämän arvoitusta: "Isän ja pojan on nähnyt hän; puhki polvien monten; nukkuvan lasna, mut mistähän; tie oli avutonten? Polvet polvien tietämiin; nousi vanheni, läks – mihin niin ? Miettivi suuntaan sataan, ainaista ongelmataan."
Runon ja laulun suomenkieliset sanat löytyvät Wikiaineistosta (alhaalla oikealla).
Tomten-runon yhteys nykyaikaisen joulutonttu-hahmon syntyyn

Viktor Rydberg, joka oli tunnettu göteborgilainen kirjailija ja toimittaja, kirjoitti vuonna 1871 tarinan "Lille Viggs äfventyr på julafton", jossa oli tonttuja. Tarina julkaistiin samana vuonna Göteborgs Handels- och Sjöfartstidningin joulunumerossa. Nuori 17-vuotias Jenny Nyström luki sen, kuvitti tarinan ja toimitti kuvat Viktor Rydbergin nähtäväksi. Vuonna 1875 tarina julkaistiin Nyströmin kuvittamana kirjana. Tomten runon Viktor Rydberg kirjoitti vuonna 1881. Kun runo oli tarkoitus julkaista Ny Illustrerad Tidning -lehdessä, Jenny Nyström maalasi jälleen kuvat. Tällä kertaa Rydberg pyysi tekemään tontuista inhimillisemmän näköisiä. Jenny Nyström käytti isäänsä mallina, ja tuloksena oli ensimmäiset kuvat nykyaikaisesta joulutontusta ja joulupukista. Kuvista, joissa joulutonttu oli sellainen kuin tuntemamme tontut tänään, tuli Jenny Nyströmin läpimurto joulutonttujen kuvittajana. Englantilaiset, jotka lähettävät paljon joulukortteja, ostivat kuviin oikeudet, ja niin ne levisivät kaikkialle maailmaan.
Beiarn

Beiarn on kunta Norjassa Nordlandin läänissä ja se sijaitsee noin 100 kilometriä Bodøstä etelään. Kunnan rajanaapureina on pohjoisessa Bodø, idässä Saltdal, etelässä Rana sekä lännessä Meløy ja Gildeskål. Kunnan hallinnollinen keskus on Moldjord, taajamia kunnassa ei ole. Vuoden 2022 alussa Beiarnissa oli 1 012 asukasta.
Beiarnin kirkko Moldjordin taajamassa
Historiaa

Vanhimmat asutuksen jäljet ajoittuvat 2.500 vuotta ajassa taaksepäin. Jo tuolloin asukkaat viljelivät maata sekä kasvattivat karjaa. Välillä seutu on ollut asumatonta, mutta 1500- ja 1600-luvuilla asutus levisi seudulle uudelleen.
Vuonna 1852 Beiarn itsenäistyi Gildeskålin kunnasta. Neljä vuotta myöhemmin Beiarnin seurakunta itsenäistyi entisen emopitäjänsä seurakunnasta ja Moldfjordiin rakennettiin oma kirkko ja pappila.
Väkiluku kasvoi toiseen maailmansotaan saakka hitaahkosti. Vuonna 1769 Beiarnin alueella asui 630 asukasta. Kunnan itsenäistymisen aikoihin (v. 1852) asukkaita oli n. 1.000. Toisen maailmansodan päättyessä asukkaita oli n. 2.300, mutta kääntyi sen jälkeen laskuun.
Maantiede

Kunnan alueesta suurin osa on vuoristoista, kumpuilevaa ylänköä korkeine huippuineen. 60 km:n pituinen Beiardalenin laakso kulkee pohjoisesta kohti Svartisenin jäätikköä. Asutus on levittäytynyt hajanaisesti päälaakson ja sen sivuhaarojen Tollådalenin, Gråtådalenin og Arstaddalenin aluille.
Rehevät laaksot ovat omiaan maanviljelyyn. Kunnan pinta-alasta n. 170 km² on metsien peitossa. Metsistä 14 km² on talousmetsää. Osa Saltfjellet-Svartisenin kansallispuistoa sijaitsee kunnan alueella.
Kunnan alueella sijaitsee useita korkeita vuorenhuippuja. Korkeimmat niistä (merenpinnan tason yläpuolella) ovat Stormyrtinden (1518 m) ja Høgtinden (1405 m). Ylänköalueita peittää useampi jäätikkö, suurin niistä on Simlebreen. Erikoisuutena on luolien suuri määrä. Tähän mennessä niitä on löydetty 178 kpl. Beiarnin suurin luola on 2,2 km pitkä. Korkeimman luolan syvyys on 110 m.
Liikenne

Beiarn oli pitkään eristäytynyttä aluetta - merenrantaviivaa ei ole. Toisen maailmansodan jälkeen käynnistynyt maaliikenneväylien rakentamisbuumi saavutti kunnan varsin myöhään. Näistä seikoista johtuen väkiluvun aleneminen alkoi muihin alueen kuntiin verrattuna huomattavasti aikaisemmin. Vasta 1960-luvun lopulla kuntaan saatiin tieyhteys ulkomaailmaan, Saltdaleniin Eurooppatielle E6. Beiarnista on nykyään suoria linja-autoyhteyksiä Bodøhön Saltstraumenin kautta.
Koulutus

Kunnassa on kaksi peruskoulua, Moldjordin ja Tronesin koulut. Molemmissa on luokka-asteet 1–10. Peruskoulun jälkeisiä oppilaitoksia ei kunnassa ole. Kansalaisopistossa "Kulturskolen i Beiarn" on mahdollisuus opiskella taiteen eri aloja kuten musiikkia ja draamaa.
Elinkeinot

Elinkeinoelämän kulmakiviä on maanviljely. Suurin osa viljelijöistä on pientilallisia. Turismi, etenkin metsästykseen ja kalastukseen liittyvää, on kasvava sivuelinkeino. Beiarnelven on läänin merkittävimpiä lohi- ja taimenjokia.
Pienyrityksillä on merkittävä rooli työllistäjinä. Paikallisia erikoisuuksia tarjoaa mm. møsbrømlefsoja valmistava leipomo sekä paikallisista kivilajeista tuotteita valmistava korukivihiomo.
Kulttuuri, vapaa-aika ja nähtävyyksiä

Saltenin museon Beiarnin osasto on erikoistunut maanviljelyyn. Osasto toimii Dokmon vanhassa pappilassa Moldjordissa. Alueella on 13 rakennusta pappilan päärakennuksesta ulkohuussiin. Näyttelyssä on mahdollisuus tutustua entisajan maa- ja metsätalousesineistöön. Erikoisuuksia ovat mm. kaksipyöräinen traktori sekä kivenlohkare, jota nostamalla seudun miesväki mitteli voimamiehen tittelistä.
Beiarnin kunnantalossa on myös pankki sekä nimismiehen konttori. Kunnassa on myös kirjasto.
Jazz Camp "The Groove Valley Project" on vuosittain elokuun alussa järjestettävä jazz-festivaali. Beiarnissa toimii lukuisia vapaa-ajan yhdistyksiä, joiden toimintaan kuuluu niin kuorolaulua kuin moottorikelkkailua. Beiarn Grotteklubb järjestää opastettuja retkiä alueen luoliin.
Kunta osallistui vuosina 1992-98 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Beiarnissa pystytettiin vuonna 1992 suomalaistaiteilija Kari Cavénin teos "Idag, imorgen, alltid".
Beiarnissa syntyneitä

Fridthjov Anderssen (1876–1937), säveltäjä ja urkuri
Kari Cavén: "Idag, imorgen, alltid" (kuva vuodelta 2006)
Stanytsja Luhanskan piiri

| Stanytsja Luhanskan piiri Станично-Луганський район, Станично-Луганский район |
| --- | --- |
 Piiri Luhanskin alueen kartalla.
 Lippu:  Vaakuna
 Koordinaatit: 48.6441°N, 39.4920°E 
Valtio:  Ukraina
Alue:  Luhanskin alue
Perustettu:  7.3.1923
Lakkautettu:  17.7.2020
Hallinto:  
 – hallinnollinen keskus:  Stanytsja Luhanska
Pinta-ala:   km²
 – maa:  1896,48 km²
Väkiluku (2017 (arvio)):  48 512
Lyhenteet:  
 – postitunnus:  93609
 
stn.loga.gov.ua
Stanytsja Luhanskan piiri (ukr. Станично-Луганський район, ven. Станично-Луганский район, Stanitšno-Luganski raion) oli yksi vuoteen 2020 saakka voimassaolleista Ukrainan Luhanskin alueen itäosan hallinnollisista piireistä. Piirin itäraja muodosti samalla Ukrainan Venäjän vastaisen rajan. Piirin hallinnollinen keskus oli Stanytsja Luhanskan kaupunkityyppinen taajama, joka on rautatien risteyspaikkakunta Donetsjoen pohjoisrannalla.
Ukrainan heinäkuun 2020 aluehallinnollisessa uudistuksessa piirien lukumäärää vähennettiin oleellisesti ja aiempi Stanytsja Luhanskan piirin alue siirrettiin pääosin osaksi Štšastjan piiriä. Donetsin eteläpuolinen osa aiemmasta piiristä oli jo vuonna 2014 jäänyt vapaan Ukrainan hallinnon ulkopuolelle, Venäjän ylläpitämän kapinallisalueen haltuun. Tämän maakaistaleen Ukraina liitti heinäkuussa 2020 Štšastjan piirin eteläpuolelle (de jure) perustamaansa Dovžanskin piiriin.
Itä-Ukrainan sodan vuoksi pystytetty Ukrainan hallituksen tarkastuspiste (ATO) piirin alueella (2016).
Ukrainan tilastokeskus arvioi piirin väkiluvuksi 48 512 ihmistä (1.1.2017). Väestöstä kaupunkilaisiksi tilastoitiin 18 235 henkeä ja he asuvat jommassakummassa piirin kahdesta kaupunkityyppisestä taajamasta: Stanytsja Luhanska (смт Станиця Луганська, 13 391 asukasta) ja Petropavlivka (смт Петропавлівка, 4 844 as.)
Venäjän vastaisella rajalla toimi aiemmin maantieliikennettä palveleva Ukrainan rajaviranomaisten raja-asema (Krasna Talivka), mutta Itä-Ukrainan sodan aikana tämä maantieyhteys Venäjältä piirin alueelle suljettiin helmikuussa 2015.
Aiheesta muualla

Kuvia tai muita tiedostoja aiheesta Stanytsja Luhanskan piiri Wikimedia Commonsissa
Believe (Dima Bilanin kappale)

| Believe |
| --- | --- |

Kappaleen tiedot
Esittäjä(t):  Dima Bilan
Säveltäjä(t):  Jim Beanz
Sanoittaja(t):  Dima Bilan, Jim Beanz ja Timbaland
Euroviisutiedot
Vuosi:  2008
Maa:  Venäjä
Kieli:  englanti
Sijoitus:  1.
Pisteet:  272
Sijoitus semifinaalissa:  3.
Pisteet semifinaalissa:  135
Bilan esiintymässä Eurovision laulukilpailussa yhdessä Edvin Marton ja Jevgeni Pljuštšenko kanssa.
Believe oli Venäjän edustus- ja voittokappale vuoden 2008 Eurovision laulukilpailussa Belgradissa. Kappale sijoittui semifinaalissa kolmanneksi pistein 135 ja finaalissa 272 pisteellä ensimmäiseksi. Kappaleen esitti venäläinen popmuusikko Dima Bilan, ja se laulettiin englanniksi. Kappaleen on säveltänyt Jim Beanz ja sanoitus on Dima Bilanin käsialaa.
Believe esitettiin lauantaina 24. toukokuuta järjestetyssä Eurovision laulukilpailun finaalissa 24:ntenä eli toiseksi viimeisenä.
Bilanin kanssa lavalla esiintyivät venäläinen taitoluistelija, kolminkertainen maailmanmestari ja olympiakultaa voittanut Jevgeni Pljuštšenko ja unkarilainen säveltäjä ja viulisti Edvin Marton Stradivariuksensa kanssa.
Dima Bilan edusti Venäjää myös vuoden 2006 Euroviisuissa, kappaleellaan Never Let You Go ja ansaitsi sillä toisen sijan.
Believe-singlen kappalelista > Venäjän painos

Believe (radioversio)
Believe (viulun kanssa)
Believe (viulun kanssa, karaoke)
Believe (venäjänkielinen versio – Все в твоих руках – Kaikki käsissäsi)
Believe (venäjänkielinen versio. karaoke)
Believe (video)
Как раньше 2.0 (As Before)
Как раньше 2.0 (karaoke)
Photosession
Dima's biography (englanninkielinen)
Believe-singlen kappalelista > Saksan painos

Believe (Euroviisuversio)
Believe (radiopainos)
Believe (venäjänkielinen versio)
Believe (video)
Believe-singlen kappalelista > Belgian painos

Believe (radioversio) - 3:17
Believe (venäjänkielinen versio) - 3:17
Believe (espanjankielinen versio) - 3:17
Believe (video) - 4:03
Julkaisuhistoria

| Alue | Päivä |
| --- | --- |
Venäjä: 26. toukokuuta 2008
Saksa: 6. kesäkuuta 2008
Belgia: 7. heinäkuuta 2008
Tanska: 16. heinäkuuta 2008
Suomi: 16. heinäkuuta 2008
Norja: 16. heinäkuuta 2008
Ruotsi: 16. heinäkuuta 2008